Θάνος Μικρούτσικος

Ο Θάνος Μικρούτσικος (Πάτρα, 13 Απριλίου 1947Θάνος Μικρούτσικος - Ελληνική Δισκογραφία - Αθήνα, 28 Δεκεμβρίου 2019) ήταν Έλληνας πιανίστας και συνθέτης, από τους σημαντικότερους της νεότερης ελληνικής μουσικής σκηνής. Επίσης ήταν πολιτικά και πολιτισμικά δραστήριος, συμμετέχοντας κατά περιόδους ενεργά στις εξελίξεις.

Βιογραφία
Γεννήθηκε στις 13 Απριλίου 1947 στην Πάτρα. Ο Θάνος Μικρούτσικος ξεκίνησε τις μουσικές σπουδές του σε μικρή ηλικία στη Φιλαρμονική Εταιρεία Πατρών και στο Ελληνικό Ωδείο (πιάνο, θεωρία, αρμονία). Ακολούθησαν οι σπουδές και η αποφοίτησή του από το μαθηματικό τμήμα του Πανεπιστημίου Αθηνών, ενώ παράλληλα μελέτησε αρμονία, αντίστιξη, φούγκα και σύνθεση με τον καθηγητή-συνθέτη Γ. Α. Παπαϊωάννου. 

Έχει νυμφευθεί τρεις φορές.Στα νεανικά του χρόνια, στις αρχές της δεκαετίας του '70 είχε παντρευτεί για πρώτη φορά με την Κοραλία Σωτηριάδου, η οποία ηταν φοιτήτρια τότε και ήταν δύο χρόνια μικρότερή του. Ακολούθησε ο γάμος του με την ηθοποιό Ειρήνη Ιγγλέση, με την οποία είχαν αποκτήσει δύο κόρες, τη Σεσίλ και την Κωνσταντίνα. Το 1996 νυμφεύθηκε τη δημοσιογράφο Μαρία Παπαγιάννη, με την οποία είχαν αποκτήσει μια κόρη και έναν γιο, την Αλεξάνδρα και τον Στέργιο. Απεβίωσε στις 28 Δεκεμβρίου 2019 σε ιδιωτικό νοσηλευτήριο της Αθήνας μετά από πολλά έτη αντιμετώπισης του καρκίνου.

Ήταν υποστηρικτής του Παναθηναϊκού και ο μεγαλύτερος αδελφός του μουσικού και τηλεπαρουσιαστή Ανδρέα Μικρούτσικου.

 Καριέρα στην Ελλάδα 
Το 1969 μελοποίησε στο ύφος του «νέου κύματος» δύο ποιήματα του Κώστα Καρυωτάκη. Μαθήτευσε για ενάμιση χρόνο δίπλα στο δωδεκαφθογγιστή συνθέτη Γιάννη Παπαϊωάννου στο Ελληνικό Ωδείο. Επηρεασμένος από τις σπουδές του δίπλα στον Παπαϊωάννου και τα ακούσματα σύγχρονης μουσικής, το 1972 μελοποίησε άλλα δύο ποιήματα του Καρυωτάκη σε στυλ τζαζ-ροκ ερμηνευμένα από τη Μαρίζα Κωχ. Το 1975 έβγαλε το δίσκο «Πολιτικά τραγούδια». Συνέχισε την πορεία του ως στρατευμένος δημιουργός μελοποιώντας Γιάννη Ρίτσο, Βλαντίμιρ Μαγιακόφσκι, Μάνο Ελευθερίου, Μπέρτολτ Μπρεχτ και άλλους. Οι δίσκοι του «Καντάτα για τη Μακρόνησο», «Φουέντε Οβεχούνα», «Τροπάρια για φονιάδες», «Μουσική πράξη στον Μπρεχτ», είναι χαρακτηριστικοί του ριζοσπαστικού κλίματος των πρώτων μεταπολιτευτικών χρόνων. Ειδικά η «Καντάτα για τη Μακρόνησο», έργο πρωτοποριακό για την εποχή του, όπου ο συνθέτης πειραματίζεται πάνω στην ατονική μουσική, γνώρισε διακρίσεις σε διεθνή φεστιβάλ και συνοδεύτηκε από την ερμηνεία της Μαρίας Δημητριάδη.

Στη συνέχεια, με τον δίσκο «Ο Σταυρός του Νότου», σε ποίηση Νίκου Καββαδία, ανοίχτηκε σε ευρύτερη τραγουδιστική θεματική, υπηρετώντας παράλληλα το θέατρο, καθώς και την ηλεκτρονική και ατονική μουσική. Με την ίδια αγάπη πάντα για τον έμμετρο λόγο συνεχίζει να μελοποιεί Γιάννη Ρίτσο, Άλκη Αλκαίο, Κώστα Τριπολίτη, Φρανσουά Βιγιόν, Κωνσταντίνο Καβάφη και άλλους. Ακόμα, έχει παρουσιάσει την όπερα «Ελένη» και έχει μελοποιήσει παραμύθια.

Συνεργάστηκε με κορυφαίες ερμηνεύτριες όπως η Μαρία Δημητριάδη, η Χάρις Αλεξίου και η Ιταλίδα Μίλβα, αλλά και μεγάλους ερμηνευτές όπως ο Γιώργος Νταλάρας, ο Δημήτρης Μητροπάνος, ο Βασίλης Παπακωνσταντίνου, ο Μανώλης Μητσιάς, ο Χρήστος Θηβαίος, ο Γιάννης Κούτρας και πολλούς ακόμα.

Ασχολήθηκε με όλα σχεδόν τα είδη της μουσικής. Συνέθεσε όπερες, συμφωνική μουσική, μουσική δωματίου, μουσική για το θέατρο και τον κινηματογράφο, πειραματική μουσική. Παράλληλα ένα μεγάλο μέρος της δουλειάς του κινήθηκε στο χώρο του έντεχνου ελληνικού τραγουδιού με εκατοντάδες τραγούδια σε στίχους ελλήνων και ξένων ποιητών.

Ηχογράφησε δεκάδες LP και CD, συνεργαζόμενος με τις δισκογραφικές εταιρίες EMI- Classics, Blue Note, Polydor, Sony (CBS), Minos- Emi, Agora, Lyra, HMV, Legend, Legend Classics κ.ά.

 Καριέρα στο εξωτερικό 
Συνεργάστηκε με πολλούς Έλληνες και ξένους σκηνοθέτες γράφοντας μουσική για δεκάδες θεατρικά έργα, τα οποία έχουν παρουσιαστεί σε ολόκληρο τον κόσμο (Ελλάδα, Βέλγιο, Γαλλία, Αγγλία, Ιταλία, Η.Π.Α., Ελβετία, Γερμανία, Ρουμανία, Αυστραλία κ.ά.). Επίσης, σκηνοθέτησε τρία έργα στο χώρο του μουσικού θεάτρου.

Έλαβε αξιοπρεπή αναγνώριση του έργου του στο εξωτερικό. Κατά τη διάρκεια της καριέρας του έδωσε εκατοντάδες συναυλίες στην Ελλάδα και το εξωτερικό. Συμμετείχε ή έχουν παιχτεί έργα του σε πολλά διεθνή φεστιβάλ μουσικής (Λονδίνο, Γλασκόβη, Εδιμβούργο, Παρίσι, Λίλλη, Λυών, Ρενς, Μονπελιέ, Βρυξέλες, Λιέγη, Γενεύη, Λοζάννη, Βαρκελώνη, Μαδρίτη, Βερόνα, Φλωρεντία, Βερολίνο, Δρέσδη, Λειψία, Βιέννη, Κωνσταντινούπολη, Βουδαπέστη, Βουκουρέστι, Κωστάντζα, Νόργουιτς, Λουϊζιάνα, Σικάγο, Χονγκ Κόνγκ, Μπουρζ, Μιλάνο, Λισσαβόνα, Άγκυρα, Μοντεβίδεο, Μπουένος Άιρες, Σάο Πάολο, Κάιρο κ.ά.)

Στη διάρκεια της καριέρας του κατόρθωσε να ελευθερώσει τη μορφή του ελληνικού τραγουδιού, προσθέτοντας στοιχεία από την νεοτεριστική και κλασσικιστική δυτικοευρωπαϊκή παράδοση, ενώ πειραματίστηκε με τη μίξη τονικών και ατονικών στοιχείων και τη μορφική παραλλαγή. 

 Διακρίσεις 
μικρογραφία|αριστερά|Ο Θάνος Μικρούτσικος σε φωτογραφία του 1991
Το 2002 τιμήθηκε για τη μουσική του στο θέατρο με το βραβείο «Δημήτρης Μητρόπουλος» από το Κέντρο Μελέτης και Έρευνας του Ελληνικού Θεάτρου (Θεατρικό Μουσείο).

Ο Θάνος Μικρούτσικος υπήρξε μέλος της Ένωσης Ελλήνων Μουσουργών. Διετέλεσε, επίσης:
 Ιδρυτής και καλλιτεχνικός διευθυντής του Διεθνούς Φεστιβάλ Πάτρας 1986-1990
 Καλλιτεχνικός διευθυντής του Μουσικού Αναλογίου στο Μέγαρο Μουσικής Αθηνών 1990-1993
 Αναπληρωτής Υπουργός Πολιτισμού 1993-1994
 Υπουργός Πολιτισμού 1994-1996
 Καλλιτεχνικός διευθυντής της HMV (Ελλάδας) 1996-2004
 Πρόεδρος και διευθύνων σύμβουλος του Ελληνικού Φεστιβάλ 1998-1999 Φεστιβάλ Αθηνών και Επιδαύρου)
 Σύμβουλος διοίκησης για τα πολιτιστικά στην Οργανωτική Επιτροπή Ολυμπιακών Αγώνων «Αθήνα 2004» 2002-2004
 Καλλιτεχνικός διευθυντής του Οργανισμού «Πολιτιστική Πρωτεύουσα της Ευρώπης - Πάτρα 2006» 2003-2005

Για το έργο του στην πολιτιστική διαχείριση, καθώς και τη μουσική του δραστηριότητα, έγινε επίτιμος δημότης σε πολλές πόλεις της ΕλλάδοςΒιογραφία Επίσημη ιστοσελίδα.

 Πολιτική δράση 
Ο πατέρας του Μικρούτσικου είχε γίνει κομμουνιστής και ο ίδιος από μικρή ηλικία βρισκόταν κοντά στην ΕΔΑ και οργανώθηκε στη Νεολαία Λαμπράκη. Επί δικτατορίας συμμετείχε στην εξέγερση του Πολυτεχνείου και τον καιρό της μεταπολίτευσης ήταν πολιτικά κοντά στο ΕΚΚΕ. Έπειτα εντάχθηκε στο Κομμουνιστικό Κόμμα Ελλάδας, από το οποίο αποχώρησε το 1982 ή το 1984.

Την περίοδο του λεγόμενου «βρώμικου '89» βρέθηκε κοντά στον Ανδρέα Παπανδρέου, στηλιτεύοντας την επιλογή της ηγεσίας της Αριστεράς να συγκυβερνήσει με τον Κωνσταντίνο Μητσοτάκη, τον οποίο ο Μικρούτσικος αποκάλεσε «αρχιερέα της διαπλοκής». Στην τελευταία κυβέρνηση του Ανδρέα Παπανδρέου (1993 - 1996) τοποθετήθηκε εξωκοινοβουλευτικός αναπληρωτής υπουργός Πολιτισμού το 1993, και ένα χρόνο αργότερα, το 1994, με τον θάνατο της Μελίνας Μερκούρη, ανέλαβε υπουργός Πολιτισμού, αξίωμα που διατήρησε μέχρι το 1996 και τον σχηματισμό της κυβέρνησης του Κώστα Σημίτη.

Εμφανίστηκε στο προσκήνιο μετά από πολλά χρόνια στο ελληνικό δημοψήφισμα του 2015, στο οποίο τάχθηκε υπέρ του «Όχι».

Στα τελευταία του χρόνια είχε ταχθεί και πάλι με το ΚΚΕ. Έδωσε τρεις μεγάλες συναυλίες για τα 100 χρόνια του κόμματος το 2018 παρουσιάζοντας μετά από δεκαετίες το έργο του "Καντάτα για τη Μακρόνησο - Σπουδή σε ποιήματα του Βλαδίμηρου Μαγιακόφσκι", ενώ προχώρησε και στην επανεκτέλεση του έργου η οποία κυκλοφορεί από τις εκδόσεις "Σύγχρονη Εποχή". Ο ίδιος, στη συνέντευξη τύπου που δόθηκε για τη συγκεκριμένη κυκλοφορία, είπε για τη σχέση του με το ΚΚΕ: "Είχα κι εγώ κάποιες φορές επιφυλάξεις. Όχι για τη στρατηγική του. Κυρίως γι αυτή την περίφημη ιστορία, το κυνήγι του εφικτού. Όποιος όμως διαβάζει με πάθος ιστορία, θα παρατηρήσει τα τελευταία τουλάχιστον 40 χρόνια, ότι ακόμη και αρχικά αριστερές ριζοσπαστικές δυνάμεις σε ολόκληρη την Ευρώπη, κυνηγώντας το εφικτό, είτε ενσωματώθηκαν απολύτως στο σύστημα, είτε περιθωριοποιήθηκαν (...)Το ΚΚΕ είναι το μόνο κόμμα που δεν δημιουργεί ψευδαισθήσεις ότι στο βάρβαρο καπιταλισμό, ειδικά σήμερα, μπορούν τα πράγματα να γίνουν καλύτερα (...) Εγώ είμαι οριστικά μαζί με το ΚΚΕ". Με τον τίτλο "Καλό ταξίδι σύντροφε Θάνο" τον αποχαιρέτησαν ΚΚΕ και ΚΝΕ σε ένα βίντεο από συνέντευξη που παραχώρησε για τις βουλευτικές εκλογές, τον Ιούλιο του 2019, όπου είχε συμπεριληφθεί ως υποψήφιος στην 12η θέση του ψηφοδελτίου επικρατείας του κόμματος."ΚΚΕ - ΚΝΕ Καλό ταξίδι σύντροφε Θάνο (VIDEO)", 902.gr 29.12.2019

 Δισκογραφία 
 Έτος  Τίτλος  Αριθμός καταλόγου  Πληροφορίες 1975  Πολιτικά Τραγούδια  Lyra 3719 LP-CD  Μουσική του Μικρούτσικου σε ποίηση Ναζίμ Χικμέτ και Βολφ Μπήρμαν. Με τη Μαρία Δημητριάδη. 1976  Καντάτα για τη Μακρόνησο / Σπουδή σε Ποιήματα του Βλαδίμηρου Μαγιακόβσκι  Lyra 3724 LP-CD  Η καντάτα σε ποίηση Γιάννη Ρίτσου. Με τη Μαρία Δημητριάδη. 1977  Φουέντε Οβεχούνα  Lyra 3300 LP-CD  Ποίηση του Λόπε δε Βέγα σε ελληνική απόδοση του Γιώργου Μιχαηλίδη. Με τη Μαρία Δημητριάδη και τον Γιώργο Μεράντζα. Τροπάρια για Φονιάδες  Lyra 3728 LP-CD  Σε ποίηση Μάνου Ελευθερίου. Με τη Μαρία Δημητριάδη και τον Γιώργο Μεράντζα. 1978  Τραγούδια της Λευτεριάς  Lyra 3313 LP-CD  Ποιήματα των Μπέρτολτ Μπρεχτ, Γιάννη Ρίτσου, Μανόλη Αναγνωστάκη, Άλκη Αλκαίου, Φώντα Λάδη. Με τη Μαρία Δημητριάδη. Μουσική Πράξη Στον Μπρεχτ  Lyra 3731 LP-CD  Σε ποίηση Μπέρτολτ Μπρεχτ. Με τον Γιάννη Κούτρα.   1979  Ο Σταυρός του Νότου  Lyra 3733 LP-CD  Σε ποίηση Νίκου Καββαδία. Με τους Γιάννη Κούτρα, Αιμιλία Σαρρή και Βασίλη Παπακωνσταντίνου. 1980  Ευριπίδης IV  Lyra 3749 LP-CD  Σε κείμενα του Ευριπίδη από τον Ίωνα και τον Ορέστη. Με την ηθοποιό Ειρήνη Ιγγλέση, τον βαρύτονο Αντώνη Κοντογεωργίου, τον τενόρο Κωνσταντίνο Παλιατσάρα και τη Μαριέλλη Σφακιανάκη. Δελτίο Καιρού  CBS 84225 LP  Δίσκος της Μαρίας Δημητριάδη. Τα τραγούδια Η Μπαλάντα ενός φιλήσυχου και Αυτός ο τόπος με μουσική του Θάνου Μικρούτσικου και στίχους των Άλκη Αλκαίου και Μάνου Ελευθερίου αντίστοιχα. 1981  Λεοντής-Μικρούτσικος: Συναυλίες 81  CBS 85358 LP  Ηχογραφήσεις από συναυλίες που έγιναν το καλοκαίρι του 1981. Με τους Μαρία Δημητριάδη, Γιάννη Θωμόπουλο, Γιώργο Μεράντζα και Σάκη Μπουλά σε τραγούδια των Χρήστου Λεοντή και Θάνου Μικρούτσικου. 1982  Εμπάργκο  CBS 85700 LP-CD  Σε ποίηση Άλκη Αλκαίου. Με τους Μαρία Δημητριάδη, Κώστα Καράλη, Βλάσση Μπονάτσο, Μανώλη Μητσιά. 1983  Αυτά τα Βράδια  CBS 25451 LP  Δίσκος του Βλάσση Μπονάτσου. Τα τραγούδια Έχω έναν τίγρη μες στην καρδιά μου και Μετανάστης στο Παγκράτι με μουσική του Θάνου Μικρούτσικου και στίχους των Λάκη Ιγνατιάδη και Άλκη Αλκαίου, αντίστοιχα. Ιχνογραφία / Ο Γέρος της Αλεξάνδρειας  CBS 25757 LP-CD  Σε ποίηση Κωνσταντίνου Καβάφη και Κώστα Παπαγεωργίου αντίστοιχα. Με τους Γιώργο Μεράντζα, Κώστα Θωμαΐδη και Σάκη Μπουλά. Αραπιά για Λίγο Πάψε να Χτυπάς με το Σπαθί  CBS 25758 LP-CD  Σε ποίηση Άλκη Αλκαίου, Μπέρτολτ Μπρεχτ και Τζον Μακ Γκραθ. Με τους Μαρία Δημητριάδη, Τζούλι Μασίνο και τον συνθέτη. 1984  Βίκτωρ & Βικτώρια  CBS 25956 LP  Μουσική για θεατρική παράσταση της Αλίκης Βουγιουκλάκη. Ελληνική απόδοση Μάριου Πλωρίτη. Ποίηση των Πλωρίτη και Γιώργου Παυριανού. Με τους Αλίκη Βουγιουκλάκη, Βλάσση Μπονάτσο,  Ηλία Λογοθέτη, Γιώργο Μούτσιο, Σάκη Μπουλά. 1985  Αντιθέσεις  ENM CP986 LP  Μουσική του Θάνου Μικρούτσικου σε κείμενο του Γιάννη Ρίτσου με τον Φραγκίσκο Βουτσίνο. Επίσης συνθέσεις των Μιχάλη Γρηγορίου και Βίλχελμ Τσομπλ. 1986  Η Αγάπη Είναι Ζάλη  Minos 613 LP-CD  Σε στίχους Νίκου Καββαδία, Άλκη Αλκαίου, Ανδρέα Μικρούτσικου, Μπάμπη Τσικληρόπουλου με τη Χαρούλα Αλεξίου. Έργα Ηλεκτρονικής Μουσικής  ΕΝΜ 91014 LP  Μουσική του Μικρούτσικου στο κείμενο Ο αδελφός του Γιώργου Χειμωνά. Επίσης συνθέσεις των Χάρη Ξανθουδάκη, Ιβάν Πατάτσιτς και Μλάντεν Μιλίσεβιτς. Duo For Alto Saxophone / Opera For One  ENM 91019 LP  1987  Η Χάρις Αλεξίου Σε Απρόβλεπτα Τραγούδια  Minos 659 LP-CD  12 τραγούδια με την Αλεξίου, πολλών δημιουργών, σε μουσική διεύθυνση Μάνου Χατζιδάκι. Τα τραγούδια Οι ακροβάτες και Θέατρο σκιών με μουσική του Θάνου Μικρούτσικου και στίχους των Κώστα Τριπολίτη και Άλκη Αλκαίου, αντίστοιχα. Στον Μάνο Λοΐζο / Νύχτα Με Σκιές Χρωματιστές  Minos 681 LP-CD  Σε ποίηση Γιώργου Σεφέρη με τον βαθύφωνο Φραγκίσκο Βουτσίνο και σε κείμενο Πωλ Βιλέμς με τη μέτζο σοπράνο Ιρέν Ζάρσκυ, αντίστοιχα. 1988  Όλα Από Χέρι Καμένα  Minos 709 LP-CD  Μουσική Θάνου Μικρούτσικου, στίχοι Κώστα Τριπολίτη, τραγούδι Βασίλης Παπακωνσταντίνου. 1989  Ελλάς Κατόπιν Αορτής  CBS 465323 LP  Διπλός δίσκος με μουσική και τραγούδια του Θάνου Μικρούτσικου, για θεατρική παράσταση του Λάκη Λαζόπουλου. Κείμενα, στίχοι, τραγούδι του Λαζόπουλου. Η Χάρις Αλεξίου στα Ήτανε μια χώρα και Θυμάσαι.  Όσο Κρατάει Ένας Καφές  Minos 805 LP-CD  Με στίχους του Άλκη Αλκαίου. Με τον Διονύση Θεοδόση. 1990  Κρατάει Χρόνια Αυτή Η Κολώνια  Minos 852 LP-CD  Στίχοι Λίνας Νικολακοπούλου (8) και Χαρούλας Αλεξίου (2). Με τη Χαρούλα Αλεξίου. Για Πιάνο Και Φωνή  Minos 873 LP-CD  Ηχογράφηση συναυλίας, στις Βρυξέλλες, της Δήμητρας Γαλάνη (τραγούδι) και του Θάνου Μικρούτσικου (μουσική-πιάνο). 1991  Γραμμές των Οριζόντων  Minos 979/80 LP-CD  Σε ποίηση Νίκου Καββαδία. Με τους Γιώργο Νταλάρα, Βασίλη Παπακωνσταντίνου, Χάρη & Πάνο Κατσιμίχα. 1992  Music For Two  Minos 15046 LP-CD   Συγγνώμη για την Άμυνα  Minos 78806 LP-CD  Στίχοι του Κώστα Τριπολίτη, με τον Γιώργο Νταλάρα και τον συνθέτη στο Προσπέκτους. 1994  Volpe D' Amore  ΕΜΙ 80538 LP-CD  10 γνωστά τραγούδια του Θάνου Μικρούτσικου με ιταλικούς στίχους και Η θάλασσα της Λίνας Νικολακοπούλου. Με τη Μίλβα. 1995  Ανάσα η Τέχνη της Καρδιάς  Polydor 529632 LP-CD  Η Δήμητρα Γαλάνη σε τραγούδια με στίχους της Λίνας Νικολακοπούλου. Ο Θάνος Μικρούτσικος έγραψε μουσική στο Ατομική μου ενέργεια. 1996  Στου Αιώνα Την Παράγκα  Minos-EMI  Σε στίχους Άλκη Αλκαίου, Γιώργου Κακουλίδη, Κώστα Λαχά, Λίνας Νικολακοπούλου. Τραγουδά ο Δημήτρης Μητροπάνος. Ενορχήστρωση: Αντώνης Μιτζέλος Τα Παραμύθια της Γαλάζιας Γραμμής  HMV  Αφήγηση: Μάνια Τεχριτζόγλου. Σε συμπαραγωγή με το Εθνικό Κέντρο Βιβλίου.  Όνειρο Για Δύο  Lyra  Στο δίσκο αυτό περιλαμβάνεται, μεταξύ άλλων, το έργο του Θάνου Μικρούτσικου Music For Two. Δημήτρης Βράσκος, βιολί. Νέλλη Σεμιτέκολο, πιάνο. 1997  Ποίηση Με Μουσική  HMV  Σε ποίηση Κωνσταντίνου Καβάφη και Χριστόφορου Λιοντάκη. Τραγουδά ο Κώστας Θωμαΐδης. Τα ποιήματα διαβάζουν οι: Ειρήνη Ιγγλέση, Άρης Λεμπεσόπουλος, Πέπη Οικονομοπούλου, Κώστας Θωμαϊδης, Ελένη Μικρούτσικου.  Η Ιστορία της Λούλου / Το Παραμύθι του Αρχοντοχωριάτη  HMV  Μουσική και τραγούδια για το θεατρικό έργο Λούλου του Φρανκ Βέντεκιντ που ανέβηκε το 1988/1989 στο Ανοιχτό Θέατρο σε σκηνοθεσία Γιώργου Μιχαηλίδη. Στίχοι: Γιώργος Μιχαηλίδης. Τραγουδούν: Λαυρέντης Μαχαιρίτσας, Λάκης Λαζόπουλος, Θάνος Μικρούτσικος. Αφήγηση: Παύλος Τσίμας. Στον ίδιο δίσκο περιλαμβάνεται η μουσική και τα τραγούδια για το θεατρικό έργο Ο αρχοντοχωριάτης του Μολιέρου που ανέβηκε το 1985 από το Θέατρο της Άνοιξης σε σκηνοθεσία Γιάννη Μαργαρίτη και το 1988 από το Nouveau Theatre de Belgique σε σκηνοθεσία Ανρί Ρονς. Στίχοι: Μολιέρου. Τραγουδά η Λεόνς Βάπελχορστ. Ψάξε Στ' Όνειρό Μας  Minos-ΕΜΙ  Σε στίχους Λάκη Λαζόπουλου. Τραγουδούν: Δημήτρης Μητροπάνος, Ελευθερία Αρβανιτάκη, Κώστας Θωμαΐδης, Κατερίνα Κούκα, Κώστας Μακεδόνας, Λαυρέντης Μαχαιρίτσας, Γιάννης Μπέζος, Διονύσης Τσακνής, Λάκης Λαζόπουλος, Θάνος Μικρούτσικος. 1998  For Sax And Strings And Love And Dreams / Warna / Irreproachable Death  Agora  For Sax And Strings And Love And Dreams (1996): Θεόδωρος Κερκέζος, σαξόφωνο.Warna (1984/1996) για σοπράνο, κρουστά, τσέμπαλο (ηλεκτρικό πιάνο) και έγχορδα. Κείμενα: Πωλ Βιλέλμς. Σόνια Θεοδωρίδου, σοπράνο. Καμεράτα - Ορχήστρα των Φίλων της Μουσικής. Διευθύνει ο Αλέξανδρος Μυράτ.Irreproachable Death - Ανεπίληπτος θάνατος (1996): για σοπράνο και σεξτέτο πνευστών. Σε ποίηση Άγγελου Σικελιανού. Σόνια Θεοδωρίδου, σοπράνο. Διευθύνει ο Νίκος Τσούχλος. Slow Motion / Concerto For Guitar And Orchestra / The Hell Of A Season  EMI Classics  Slow Motion - Αργή Κίνηση (1990): για ορχήστρα εγχόρδων. Καμεράτα-Ορχήστρα των Φίλων της Μουσικής. Διευθύνει ο Αλέξανδρος Μυράτ.Concerto For Guitar And Orchestra (1992): Κοντσέρτο για κιθάρα και ορχήστρα. Κώστας Κοτσιώλης, κιθάρα. Ορχήστρα της Κόρδοβας. Διευθύνει ο Λέο Μπρόουερ.The Hell Of A Season - Η Κόλαση Μιας Εποχής (1989). Φιλαρμονική Ορχήστρα της Αρμενίας. Διευθύνει ο Λόρις Τσεκναβοριάν. Στην Αγκαλιά Της Άκρης  HMV  Ποίηση-απαγγελία: Κική Δημουλά. Στο πιάνο ο συνθέτης. Ο Θάνος Μικρούτσικος Τραγουδά Θάνο Μικρούτσικο  HMV  Σε ποίηση Άλκη Αλκαίου, Κώστα Τριπολίτη, Μπέρτολτ Μπρεχτ, Βλαντίμιρ Μαγιακόφσκι, Αλέξανδρου Μπάρα, Βολφ Μπήρμαν, Νίκου Καββαδία.  1999  The Return of Helen (Η Επιστροφής της Ελένης)  EMI Classics  Μονόπρακτη όπερα σε τρία χρονικά διαστήματα και έξι σκηνές. Λιμπρέτο: Χρήστος Λαμπράκης. Ποίηση: Γιάννης Ρίτσος. Καμεράτα-Ορχήστρα των Φίλων της Μουσικής. Διευθύνει ο Αλέξανδρος Μυράτ. Συμμετέχει η Χορωδία της Ελληνικής Ραδιοφωνίας- Τηλεόρασης. Διεύθυνση Χορωδίας: Αντώνης Κοντογεωργίου. Τραγουδούν: Πάμελα Πάντος, Τάσης Χριστογιαννόπουλος, Μάτα Κατσούλη, Χριστόφορος Σταμπόγλης, Ελένη Λιόνα, Τζούλια Σουγλάκου, Αντώνης Κορωναίος, Γιάννης Χριστόπουλος, Δημήτρης Καβράκος. Σολίστ: Νίκος Γκίνος, (κλαρινέτο), Δημήτρης Πάτρας (βιολοντσέλο) και Βίκυ Στυλιανού (πιάνο) 1999  Θάλασσα στη Σκάλα  Minos-ΕΜΙ  Σε στίχους Οδυσσέα Ιωάννου. Τραγουδά ο Βασίλης Παπακωνσταντίνου. Σ' ένα τραγούδι και ο συνθέτης. 2000  Σφεντόνα Live  Minos-ΕΜΙ  Θάνος Μικρούτσικος και Βασίλης Παπακωνσταντίνου. 2000  Ο Θάνος Μικρούτσικος στη Λύρα   2001  Του Απείρου Εραστής  HMV  Γιάννης Ρίτσος. Περιλαμβάνονται αποσπάσματα από τα έργα Καντάτα για τη Μακρόνησο, Επιστροφή της Ελένης, καθώς και μικρά κομμάτια που έγραψε ο συνθέτης ειδικά για την έκδοση αυτή. 2001  Οι Κυρίες Του Θάνου Μικρούτσικου  Minos-EMI  Τραγουδούν: Σεζέν Ακσού, Χάρις Αλεξίου, Ελευθερία Αρβανιτάκη, Δήμητρα Γαλάνη, Μαρία Δημητριάδη, Μίλβα. 2001  Dance and Memories  EMI Classics  Μια συλλογή έργων για πιάνο. Δανάη Καρά, πιάνο.  2001  Στον Τόπο Μου Είμαι Τέλεια Ξένος  Minos-EMI  2001  Rhythmotropies  Εκτοπία  Στο δίσκο αυτό περιλαμβάνονται τα έργα Πολυρυθμία και Μουσική για δύο (μεταγραφή για κρουστά) με το συγκρότημα κρουστών Ηχόδραση υπό τη διεύθυνση του Νίκου Τουλιάτου. 2002  Ο Άμλετ Της Σελήνης  Minos-EMI  Σε στίχους Μάνου Ελευθερίου, Οδυσσέα Ιωάννου, Γιώργου Κακουλίδη, Κώστα Λαχά, Τζένης Μαστοράκη, Κώστα Τριπολίτη. Τραγουδούν: Χρήστος Θηβαίος, Θάνος Μικρούτσικος. 2002  Όλα Τα Πρόσωπα  Minos-EMI  Συλλογή Echo Arts. Τραγουδούν: Χάρις Αλεξίου, Δήμητρα Γαλάνη, Θάνος Μικρούτσικος, Δημήτρης Μητροπάνος, Βασίλης Παπακωνσταντίνου, Μαργαρίτα Ζορμπαλά, Διονύσης Θεοδόσης. 2002  Αυτά Που Τραγουδήσαμε  Minos-EMI  Τριπλό CD. Τραγουδούν: Χάρις Αλεξίου, Δήμητρα Γαλάνη, Μαρία Δημητριάδη, Διονύσης Θεοδόσης, Χάρης και Πάνος Κατσιμίχας, Λαυρέντης Μαχαιρίτσας, Γιώργος Μεράντζας, Δημήτρης Μητροπάνος, Μανώλης Μητσιάς, Θάνος Μικρούτσικος, Μίλβα, Γιώργος Νταλάρας, Βασίλης Παπακωνσταντίνου, Αλίς Φουρουζιάν, Ελένη Φωτιάδου. 2003  Gary Burton Music Stories  Blue Note  Μουσικές ιστορίες για βιμπράφωνο, ορχήστρα εγχόρδων, κλαρινέτο και κρουστά. Γκάρι Μπάρτον (βιμπράφωνο), Νίκος Γκίνος (κλαρινέτο), Δημήτρης Δεσύλλας (κρουστά), Καμεράτα-Ορχήστρα των Φίλων της Μουσικής. Διευθύνει ο Αλέξανδρος Μυράτ. Στο CD περιέχεται το έργο Duo για άλτο σαξόφωνο και ηλεκτρικό μπάσο. Ντέιβιντ Λυντς (άλτο σαξόφωνο) και Γιώργος Φακανάς (ηλεκτρικό μπάσο). 2003  All That Guitar  Minos-EMI  Γιώργος Μπεχλιβάνογλου. Στο δίσκο αυτό περιλαμβάνεται το πρελούδιο για κιθάρα του Θάνου Μικρούτσικου Ο χορός της Κασσάνδρας (Cassandra's Dance). 2004  Σχοινοβάτης  Minos-EMI  Σε ποίηση Γιάννη Ρίτσου. Περιλαμβάνονται τα έργα:Κιγκλίδωμα ΙΙ (1973-2003). Τραγουδά η Γεωργία Συλλαίου. Θάνος Μικρούτσικος, πιάνο.Σονάτα του σεληνόφωτος (1979-1981). Τραγουδά ο Κώστας Θωμαΐδης. Θάνος Μικρούτσικος, πιάνο.Δελτίο ειδήσεων (1973-1974). Τραγουδούν: Κώστας Θωμαΐδης, Γεωργία Συλλαίου. Σπύρος Καζιάνης (φαγκότο), Σωκράτης Άνθης (τρομπέτα), Αντώνης Λαγός (κόρνο), Καλλιόπη Γερμανού (πιάνο). Διευθύνει ο Θάνος Μικρούτσικος. 2004  Arthur Rimbaud Memoires Brisees (Θρυμματισμένες Μνήμες)  Minos-EMI  Χριστόφορος Σταμπόγλης (μπασοβαρύτονος), Καλλιόπη Γερμανού (πιάνο), Μικρή Συμφωνική Ορχήστρα της Φιλαρμονικής της Αρμενίας. Διευθύνει ο Νίκος Τσούχλος. Μια Εποχή Στην Κόλαση, μετάφραση: Χριστόφορος Λιοντάκης. Ερμηνευτική αντιγραφή, αφήγηση: Γιώργος Κιμούλης. 2005  Σταυρός του Νότου - Γραμμές των Οριζόντων  Minos-EMI  Σε ποίηση Νίκου Καββαδία. Τραγουδούν: Γιάννης Κότσιρας, Λαυρέντης Μαχαιρίτσας, Χρήστος Θηβαίος και Γιάννης Κούτρας. Ζωντανή ηχογράφηση από το Μέγαρο Μουσικής Αθηνών (17 & 18 Μαρτίου 2005). 2006  Υπέροχα Μονάχοι  Legend  Σε ποίηση Άλκη Αλκαίου. Τραγουδούν: Μανώλης Μητσιάς, Χρήστος Θηβαίος. 2007  Για Φωνή και Ορχήστρα  Legend  Τραγουδά η Ρίτα Αντωνοπούλου. Θύμιος Παπαδόπουλος (πνευστά), Θάνος Μικρούτσικος (πιάνο), Καμεράτα-Ορχήστρα των Φίλων της Μουσικής. Διευθύνει ο Αλέξανδρος Μυράτ. Έργα Για Φλάουτο  Legend Classics  Ιβόνα Γκλίνκα (φλάουτο). Περιλαμβάνει τα έργα:Κόσμος Χωρίς Ταξιδιώτες (2007). Σε ποίηση Γιώργου Κοζία. Αφήγηση: Δημήτρης Παπανικολάου.A Music Story For A Flutist (2004)Opera For One (1984). Κείμενο: Γιώργος Μανιώτης. Πριν Από Τους 7 Νάνους - Before The Seven Dwarfs  Legend Classics  Αυτοσχεδιασμοί με ηλεκτρικό πιάνο. Παράξενο Δεν Είναι;  Legend  Μουσική και τραγούδια για την παιδική παράσταση Παράξενο δεν είναι; της Μαρίας Παπαγιάννη που ανέβηκε το Δεκέμβριο του 2007 στο Μέγαρο Μουσικής Αθηνών σε σκηνοθεσία Παναγιώτη Λάρκου & Σεσίλ Μικρούτσικου. Ποίηση: Γιάννης Ρίτσος, Ναζίμ Χικμέτ, Νίκος Καββαδίας. Στίχοι: Μελίνα Καρακώστα, Μαρία Παπαγιάννη. Σολίστ: Χαρά Κεφαλά, Δημήτρης Πακσόγλου. Τραγουδούν: Κόρα Καρβούνη, Δημήτρης Ντάσκας, Χρήστος Μαλάκης. 2008  Ανθολόγιο  Sony-BMG  Τραγουδούν: Χάρις Αλεξίου, Μαρία Δημητριάδη, Κώστας Θωμαΐδης, Κώστας Καράλης, Γιώργος Μεράντζας, Μανώλης Μητσιάς, Θάνος Μικρούτσικος, Βλάσσης Μπονάτσος, Τζούλι Μασίνο. Πάμε Ξανά Απ' Την Αρχή  Legend  Στίχοι Οδυσσέας Ιωάννου. Τραγουδάει η Ρίτα Αντωνοπούλου. 2009  Ο Καβάφης του Θάνου Μικρούτσικου  Ιανός  Ποίηση: Κωνσταντίνος Καβάφης. Τραγουδούν: Κώστας Θωμαΐδης, Θεόδωρος Δημήτριεφ, Σάκης Μπουλάς, Γεωργία Συλλαίου. Ανέκδοτα Τραγούδια  Ελευθεροτυπία  Ποίηση: Γιώργος Κακουλίδης, Κώστας Λαχάς, Ευριπίδης Νεγρεπόντης, Μιχάλης Γκανάς, Αντώνης Φωστιέρης, Κική Δημουλά, Τριστάν Κορμπιέρ (μτφρ. Κώστας Καρυωτάκης), Λένα Γεωργοπούλου, Λάκης Ιγναντιάδης. Τραγουδούν: Κώστας Θωμαΐδης, Θάνος Μικρούτσικος, Άννα Λινάρδου, Γιάννης Κούτρας, Γιώργος Μεράντζας. Τους Έχω Βαρεθεί  Legend  Θάνος Μικρούτσικος, Υπόγεια Ρεύματα. Ποίηση: Μπέρτολτ Μπρεχτ (μτφρ. Μάριος Πλωρίτης), Μανόλης Αναγνωστάκης, Άλκης Αλκαίος, Μάνος Ελευθερίου, Κώστας Τριπολίτης, Ναζίμ Χικμέτ (μτφρ. Γιάννης Ρίτσος), Νίκος Καββαδίας, Βολφ Μπίρμαν (μτφρ. Δημοσθένης Κούρτοβικ), Γιάννης Ρίτσος. Τραγουδούν: Γρηγόρης Κλιούμης, Θάνος Μικρούτσικος. 2010  7 Έργα Αυτοσχεδιαστικής Μουσικής  Εκδόσεις Γαβριηλίδης  1. Τζοκόντα 872. Φαντασία Νο 13. Persistence4. Memories5. Φαντασία Νο 26. Κύκλοι7. Τρίο για πιάνο, ηλ. μπάσο και ντραμς 2012  Εκκλησιάζουσες  Εκδόσεις του Θεάτρου του Νέου Κόσμου  Μουσική για τη θεατρική παράσταση Εκκλησιάζουσες.  2012  5 Τραγούδια Για Φωνή Και Πιάνο Σε Ποίηση Χριστόφορου Λιοντάκη  Εκδόσεις Γαβριηλίδης  CD στο βιβλίο του Χριστόφορου Λιοντάκη Εικόνες Που Επιμένουν. Ζωντανή ηχογράφηση του έργου στην Αθήνα και στις Βρυξέλλες. Τραγουδάει ο Κώστας Θωμαΐδης. Στο πιάνο ο Θάνος Μικρούτσικος.  2013  Η Γη Τσακισμένο Καράβι / Ένας Κόσμος Χωρίς Ταξιδιώτες || Εκδόσεις Γαβριηλίδης || Η Γη τσακισμένο καράβι: ποίηση Γιώργος Κοζίας, Ουίλλιαμ Μπλέηκ. Αγγελική Καθαρίου, Νέλλη Σεμιτέκολο.Ένας κόσμος χωρίς ταξιδιώτες: ποίηση Γιώργος Κοζίας. Ιβόνα Γκλίνκα, Δημήτρης Παπανικολάου.Βιβλίο-CD Πέντε κείμενα μετά μουσικής.
|-
| 2014 || Ότι Θυμάσαι Δεν Πεθαίνει || ΕΜΙ || Σε στίχους Οδυσσέα Ιωάννου. Τραγουδάει ο Γιάννης Κότσιρας.
|-
| 2016 || Στο Δρόμο Για Τις Βρυξέλλες || Εκδόσεις Μικρή Άρκτος || Περιέχει τα έργα Warna και Νύχτα Με Σκιές Χρωματιστές.
|-
| 2017 || Στην Ομίχλη των Καιρών || Spider Music || Τραγούδια σε στίχους Λίνας Νικολακοπούλου, Άλκη Αλκαίου, Μάνου Ελευθερίου και Γιάννη Δούκα. Ερμηνεύουν οι Μαριάννα Πολυχρονίδη, Γιώργος Νταλάρας και Θάνος Μικρούτσικος. 

Βιβλιογραφία
Ο Καβάφης του Θάνου Μικρούτσικου (βιβλίο & cd), 2009, Θεσσαλονίκη: Ιανός
Οικονόμου, Ηρακλής (επιμ.) (2023) Θάνος Μικρούτσικος: κυνηγώντας την ουτοπία / 16 αναγνώσεις του έργου του. Αθήνα: Μετρονόμος

Παραπομπές

 Εξωτερικοί σύνδεσμοι 
Προσωπική ιστοσελίδα
Συνέντευξη του Θάνου Μικρούτσικου: "Είμαστε ξανά σε μια ισορροπία τρόμου και το πάτωμα είναι σαθρό"
Ο δικός μας Θάνος (ντοκιμαντέρ News 24/7)

Ψηφιακό αρχείο ΕΡΤ



Κατηγορία:Έλληνες τραγουδοποιοί
Κατηγορία:Έλληνες υπουργοί Πολιτισμού
Κατηγορία:Έλληνες αναπληρωτές υπουργοί Πολιτισμού
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτευτές
Κατηγορία:Έλληνες συνθέτες κλασικής μουσικής
Κατηγορία:Έλληνες συνθέτες